 ZAPISNIK
20. sjednice Vijeća Mjesnog odbora „Hrvatski narodni vladari”
održane u ponedjeljak 20. veljače 2023. u 18.30 sati u izmještenom prostoru, jer u
prostorijama Mjesnog odbora „Hrvatski narodni vladari”, Trg hrvatskih velikana 2/1 nije bilo struje

Nazočne članice Vijeća Mjesnog odbora „Hrvatski narodni vladari”: Vanja Zubović, Jadranka Čučković, Anja Pletikosa, Tamara Bjažić Klarin i Vanja Mladineo.

Predsjednica Vijeća Anja Pletikosa pozdravlja sve nazočne i konstatira da je na sjednici prisutna većina članica Vijeća, čime su stečeni uvjeti za raspravu. 

Predsjednica Vijeća daje na raspravu zapisnik sa 19. sjednice održane 26. siječnja 2023. godine.
Vijeće bez rasprave jednoglasno prihvaća zapisnik.

Predsjednica Vijeća otvara raspravu o predloženom dnevnom redu 20. sjednice.

Prijedlog dnevnog reda:

DNEVNI RED:

1. Financijski plan Mjesnog odbora „Hrvatski narodni vladari za 2023., donošenje
Vijeće Mjesnog odbora „Hrvatski narodni vladari, nakon rasprave, jednoglasno donosi sljedeći

FINANCIJSKI PLAN
Mjesnog Odbora ''Hrvatski narodni vladari''
za 2023.

Članak 1.
Financijski plan Mjesnog odbora ''Hrvatski narodni vladari'' za 2023. (dalje u tekstu: Plan) sastoji se od:

PRIHODA:									50.210,00 EUR
RASHODA:									50.210,00 EUR

	Članak 2.

	Prihodi i rashodi iz članka 1. Plana su:

	1. PRIHODI

	KONTO
	NAZIV KONTA
	IZNOS

	PRIHODI MJESNOG ODBORA UKUPNO
	50.210,00

	6711
	PRIHODI ZA FINANCIRANJE RASHODA POSLOVANJA
	50.210,00

	
1. RASHODI

	KONTO
	NAZIV KONTA
	IZNOS

	RASHODI MJESNOG ODBORA UKUPNO
	50.210,00

	Izvor 1.1. OPĆI PRIHODI I PRIMICI
	10.210,00

	3291
	NAKNADE ČLANOVIMA VIJEĆA MJESNOG ODBORA
	9.560,00

	3299
	OSTALI NESPOMENUTI RASHODI POSLOVANJA MJESNOG ODBORA
	650,00

	Izvor 4.1. PRIHOD OD KOMUNALNE NAKNADE
	40.000,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	40.000,00

	 
	ODRŽAVANJE JAVNIH ZELENIH POVRŠINA
	13.200,00

	 
	ODRŽAVANJE NERAZVRSTANIH CESTA
	26.800,00



Članak 3.
Naredbodavac za izvršenje Plana je Pročelnik Gradskog ureda za mjesnu samoupravu, civilnu zaštitu i sigurnost.

Članak 4.
Plan će biti objavljen na oglasnoj ploči u sjedištu Mjesnog odbora.


2. Plan komunalnih aktivnosti za 2023. - pregled i komentari
Članice Vijeća su zajedno pregledale Plan komunalnih aktivnosti za 2023. koji je od strane Vijeća Gradske četvrti došao 13. veljače 2023.
U Planu komunalnih aktivnosti za područje Mjesnog odbora „Hrvatski narodni vladari“ ušli su:
1. Gradnja komunalne infrastrukture
· Igrališta i zelene površine - nove akcije u 2023.
· Trg žrtava fašizma, izrada konzervatorske studije za uređenje (9.000,00 eura)
2. Održavanje komunalne infrastrukture
· Javnoprometne površine i objekti - nove akcije u 2023.
· Vlaška ulica, od kbr. 50 do Draškovićeve ulice i dio nogostupa u Draškovićevoj ulici - asfaltiranje nogostupa (70.000,00 eura)
· Javnoprometne površine i objekti - prenesene akcije iz 2022.
· Križanje kneza Mutimira i Držislavove ulice - postavljanje prometnog ogledala (500,00  eura)
3. Gradnja ostale infrastrukture					
· Trg hrvatskih velikana - izrada projekta za žardinjere s drvećem (1.500,00 eura)
U prijedlogu Plana komunalnih aktivnosti stajalo je još i asfaltiranje ugla Đorđićeve i Mutimirove ulice, što ide iz asfalterskog programa, održavanja ulica.

3. Trg žrtava fašizma - izvještaj o planu ozelenjavanja
Članice Vijeća Mladineo, Bjažić Klarin i Pletikosa bile su na sastanku s predsjednikom Vijeća Gradske četvrti Donji grad, Robertom Faberom, te članom Vijeća gradske četvrti, Draženom Cepićem i gradskom zastupnicom u Skupštini Marijom Krnić te članicom Vijeća Mjesnog odbora „Nadbiskup Antun Bauer“, Marinom Bauer. 
Tema sastanka bio je Trg žrtava fašizma odnosno zelena površina oko Meštrovićeva paviljona koja je u listopadu 2018. devastirana pod izlikom obnove i uređenja. Članica Vijeća Bjažić radila je na nedavnoj izradi studije za samu zgradu koju je naručilo Hrvatsko društvo likovnih umjetnika, a čime je utvrđena originalna ideja izgleda parka oko paviljona. 
S obzirom na to, prisutni su zaključili da Vijeće gradske četvrti u ovoj godini mora dati izraditi konzervatorsku studiju za povratak izgleda ove zelene površine na originali izgled prema nacrtu krajobraznog arhitekta Cirila Jeglića iz 1934. 
Povodom ovoga Vijeće Mjesnog odbora organizirat će tribine za otvoreni dijalog sa stanovnicima.

4. Komunalni poslovi i izvještaji s koordinacije 
Predsjednica je izvijestila da se na koordinaciji s predsjednikom Vijeća Gradske četvrti Donji grad razgovaralo o tome da se na prostoru čitavog Donjeg grada uspostavi zona mirnog prometa, čime bi se riješio problem opasnog križanja Đorđićeva-Smičiklasova-Račkoga.
Članice Vijeća su ustanovile da je sanacija ploča na Trgu hrvatskih velikana odrađena.
Međutim, traženo micanje nepotrebnog prometnog znaka Stop na ulazu u Mutimirovu ulicu još uvijek nije izvršeno.


4. Razno
S obzirom na to da je sjednica vođena u neadekvatnim uvjetima zbog nestanka struje u prostoru, točku razno su članice Vijeća ostavile za komunikaciju putem emaila i iduću sjednicu.



Sjednica je završila u 19:00.
Zapisnik vodila Anja Pletikosa.



KLASA: 024-08/23-003/400
URBROJ: 251-13-11-1/003-23-2
Zagreb,  20. veljače 2023.




                                                                                             Predsjednica Vijeća Mjesnog odbora
        „Hrvatski narodni vladari“

[bookmark: _GoBack]							                 Anja Pletikosa, v.r.


